čo je životné poistenie?
životné poistenie je dobrovoľné poistenie, ktoré slúži ako finančné zabezpečenie pri neočakávaných udalostiach, ako napríklad smrť, invalidita, kritická choroba, práceneschopnosť, úraz či napríklad krytie úveru. ak životné poistenie obsahuje investičnú zložku, hovoríme o investičnom životnom poistení, kde sa počas trvania zmluvy finančné prostriedky zhodnocujú. čiže životná poistka v podstate spĺňa dva aspekty – kryje príjem v prípade neočakávaných udalostí a/alebo aj v prípade, že sa nič nestane, dostane klient zhodnotené svoje peniaze (po dodržaní podmienok). poistenie bez investičnej zložky nazývame rizikové životné poistenie. a teda v preklade, klient platí čisto len za krytie rizík, bez možnosti zhodnocovania finančných prostriedkov.
poistenie je jediná vec, ktorú si nekúpiš, keď ju najviac potrebuješ. čo v tomto prípade znamená, že životka sa „oplatí“ každému. v ďalšom kroku si treba položiť otázku, či je od môjho príjmu niekto závislý? napríklad žena na materskej dovolenke je závislá od príjmu muža, deti sú závislé od príjmu rodičov, alebo sa staráme o našich rodičov, ktorí sú napríklad závislí od nášho príjmu. nech je to akákoľvek možnosť, vždy treba ochrániť minimálne živiteľa rodiny. ak je to človek, ktorý je mladý, ešte nemá svoju rodinu, a ani jeho rodičia nie sú od neho závislí, aj preňho je toto poistenie vhodné – predstavte si, že sa stane niečo, čo nikto nechce a budete mať nejaký vážny úraz alebo chorobu. majú vaši rodičia dosť peňazí na to, aby sa o vás postarali? chceli by ste ich takto finančne zaťažiť? práve životné poistenie je forma, ktoré tieto náklady pokryje aspoň z tej finančnej stránky.